title: Komisjoni rakendusmäärus (EL) nr 485/2013, 24. mai 2013 , millega muudetakse rakendusmäärust (EL) nr 540/2011 seoses toimeainete klotianidiini, tiametoksaami ja imidaklopriidi heakskiitmise tingimustega ning keelatakse neid toimeaineid sisaldavate taimekaitsevahenditega töödeldud seemnete kasutamine ja müük  EMPs kohaldatav tekst

text:
               25.5.2013

               ET

               Euroopa Liidu Teataja

               L 139/12

         KOMISJONI RAKENDUSMÄÄRUS (EL) nr 485/2013,
   24. mai 2013,
   millega muudetakse rakendusmäärust (EL) nr 540/2011 seoses toimeainete klotianidiini, tiametoksaami ja imidaklopriidi heakskiitmise tingimustega ning keelatakse neid toimeaineid sisaldavate taimekaitsevahenditega töödeldud seemnete kasutamine ja müük
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõiget 3, artikli 49 lõiget 2 ja artikli 78 lõiget 2,
   ning arvestades järgmist:

               (1)

               Toimeained klotianidiin, tiametoksaam ja imidaklopriid kanti nõukogu 15. juuli 1991. aasta direktiivi 91/414/EMÜ (taimekaitsevahendite turuleviimise kohta) (2) I lisasse komisjoni direktiividega 2006/41/EÜ, (3) 2007/6/EÜ (4) ja 2008/116/EÜ (5).

               (2)

               Komisjoni direktiiviga 2010/21/EL (6) muudeti direktiivi 91/414/EMÜ I lisa seoses neonikotinoide klotianidiini, tiametoksaami ja imidaklopriidi käsitlevate erisätetega.

               (3)

               Direktiivi 91/414/EMÜ I lisas esitatud toimeaineid käsitletakse määruse (EÜ) nr 1107/2009 kohaselt heakskiidetuna ning need on esitatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (7) lisa A osas.

               (4)

               2012. aasta kevadel avaldati uus teaduslik teave, mis käsitleb neonikotinoidide subletaalset toimet mesilastele. Komisjon palus kooskõlas määruse (EÜ) nr 1107/2009 artikli 21 lõikega 2 Euroopa Toiduohutusametilt (edaspidi „toiduohutusamet”) teaduslikku ja tehnilist abi, et hinnata seda uut teavet ja vaadata läbi neonikotinoidide riskihindamine seoses nende mõjuga mesilastele.

               (5)

               Toiduohutusamet esitas 16. jaanuaril 2013 oma järeldused, mis käsitlevad klotianidiini, tiametoksaami ja imidaklopriidi riskihindamist seoses mesilastega (8).

               (6)

               Toiduohutusamet tuvastas, et teatavate põllukultuuride puhul on toimeainet klotianidiini, tiametoksaami või imidaklopriidi sisaldavad taimekaitsevahendid mesilastele väga ohtlikud. Toiduohutusamet tuvastas eelkõige mesilastele suure, akuutselt avalduva riski, mis tulenes mitme põllukultuuri puhul kokkupuutest tolmuga, mõne põllukultuuri puhul saastunud õietolmu ja nektari jääkide tarbimisest ning maisi puhul kokkupuutest gutatsiooni tulemusel tekkinud vedelikuga. Peale selle ei olnud mitme põllukultuuri puhul võimalik välistada lubamatuid riske, mis käsitlevad akuutset või kroonilist mõju mesilaspere ellujäämisele ja arengule. Ühtlasi tuvastas toiduohutusamet lüngad kõigi analüüsitud põllukultuuride andmetes. See hõlmas eeskätt meemesilastele pikaajaliselt avalduvat riski, mis tuleneb kokkupuutest tolmuga, õietolmu ja nektari jääkidest ning kokkupuutest gutatsiooni tulemusel tekkinud vedelikuga.

               (7)

               Uusi teaduslikke ja tehnilisi andmeid arvestades on komisjon seisukohal, et on märke, mis viitavad sellele, et klotianidiini, tiametoksaami ja imidaklopriidi lubatud kasutamisviisid ei vasta enam määruse (EÜ) nr 1107/2009 artiklis 4 sätestatud heakskiitmise tingimustele seoses nende mõjuga mesilastele ning et ilma täiendavate piirangute kehtestamiseta ei ole võimalik ära hoida mesilastele avalduvat suurt riski. Toiduohutusameti lehtede töötlemist käsitleva hindamise valmimiseni on komisjon seisukohal, et lehtede töötlemise tagajärjel mesilastele avalduv risk sarnaneb riskiga, mille toiduohutusamet tuvastas seemnete ja mullastiku töötlemise puhul ning mis tulenes toimeainete klotianidiini, tiametoksaami ja imidaklopriidi süsteemsest liikumisest taimes.

               (8)

               Komisjon palus teavitajatel esitada oma märkused.

               (9)

               Liikmesriigid ja komisjon vaatasid toiduahela ja loomatervishoiu alalises komitees läbi toiduohutusameti järeldused ning vormistasid need lõplikult 15. märtsil 2013. aastal klotianidiini, tiametoksaami ja imidaklopriidi käsitlevate läbivaatusaruannete lisadena.

               (10)

               Komisjon jõudis seisukohale, et mesilastele avalduvat suurt riski on võimalik ära hoida vaid täiendavate piirangute kehtestamisega.

               (11)

               On kinnitatud, et toimeaineid klotianidiini, tiametoksaami ja imidaklopriidi tuleb käsitada määruse (EÜ) nr 1107/2009 kohaselt heakskiidetuna. Kuid selleks, et mesilaste kokkupuude nendega oleks minimaalne, on asjakohane piirata nimetatud toimeainete kasutamist, kehtestada mesilaste kaitseks konkreetsed riskide vähendamise meetmed ning lubada kõnealuseid toimeaineid sisaldavaid taimekaitsevahendeid kasutada vaid kutselistel kasutajatel. Eeskätt tuleks keelata klotianidiini, tiametoksaami või imidaklopriidi sisaldavate taimekaitsevahendite kasutamine mesilaste jaoks ligitõmbavate põllukultuuride ja teraviljade seemnete ja mullastiku töötlemiseks, välja arvatud kasutamisel kasvuhoones ja taliteraviljade puhul. Lehtede töötlemine klotianidiini, tiametoksaami või imidaklopriidi sisaldavate taimekaitsevahenditega tuleks keelata mesilaste jaoks ligitõmbavate põllukultuuride ja teraviljade puhul, välja arvatud kasutamisel kasvuhoones ja pärast õitsemist. Teravilju, mis koristatakse enne õitsemist, ei loeta mesilaste jaoks ligitõmbavaks.

               (12)

               On asjakohane nõuda kinnitavat lisateavet klotianidiini, tiametoksaami või imidaklopriidi kasutusalade kohta, mida võidakse lubada praeguse määruse alusel.

               (13)

               Rakendusmäärust (EL) nr 540/2011 tuleks seega vastavalt muuta.

               (14)

               Töödeldud seemnetest tulenev risk mesilastele tuvastati eelkõige kokkupuutel tolmuga mitme põllukultuuri puhul, saastunud õietolmu ja nektari jääkide tarbimisel mõne põllukultuuri puhul ning kokkupuutel gutatsiooni tulemusel tekkinud vedelikuga maisi puhul. Arvestades töödeldud seemnete kasutamisega seotud riske, tuleks keelata klotianidiini, tiametoksaami või imidaklopriidi sisaldavate taimekaitsevahenditega töödeldud seemnete kasutamine ja turuleviimine mesilaste jaoks ligitõmbavate põllukultuuride seemnete ja teraviljaseemnete puhul, välja arvatud taliteraviljad ja kasvuhoones kasutatavad seemned.

               (15)

               Liikmesriikidele tuleks anda aega klotianidiini, tiametoksaami või imidaklopriidi sisaldavate taimekaitsevahendite lubade tühistamiseks.

               (16)

               Kui liikmesriigid annavad klotianidiini, tiametoksaami või imidaklopriidi sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajapikendus lõppema hiljemalt 30. novembril 2013. Kahe aasta jooksul alates käesoleva määruse jõustumisest alustab komisjon saadud uue teadusliku teabe läbivaatamist, tehes seda ilma põhjendamatu viivituseta.

               (17)

               Määruse (EÜ) nr 1107/2009 artikli 36 lõike 3 kohaselt võib liikmesriik kehtestada teatavatel asjaoludel riskide vähendamise meetmed või piirangud klotianidiini, tiametoksaami või imidaklopriidi sisaldavate taimekaitsevahendite turulelaskmise või kasutamise suhtes. Klotianidiini, tiametoksaami või imidaklopriidi sisaldavate taimekaitsevahenditega töödeldud seemnete turulelaskmise või kasutamise suhtes on liikmesriigil määruse (EÜ) nr 1107/2009 artikli 71 kohaselt võimalus võtta erakorralisi meetmeid.

               (18)

               Töödeldud seemnete turulelaskmise keeldu saab kohaldada alles alates 1. detsembrist 2013, et oleks tagatud piisav üleminekuperiood. Kooskõlas määruse (EÜ) nr 1107/2009 artikli 71 lõikega 3 võivad siseriiklikud ajutised kaitsemeetmed, mis on võetud kõnealuse määruse artikli 71 kohaselt, jääda kehtima kuni nimetatud kuupäevani.

               (19)

               Kooskõlas määruse (EÜ) nr 1107/2009 artikliga 54 tohib klotianidiini, tiametoksaami või imidaklopriidi sisaldavate taimekaitsevahenditega töödeldud seemneid, mille suhtes kohaldatakse käesoleva määruse artiklis 1 osutatud piiranguid, kasutada teadus- või arendustegevuse otstarbel tehtavate eksperimentide või katsete käigus.

               (20)

               Toiduahela ja loomatervishoiu alaline komitee ei ole oma arvamust esitanud. Peeti vajalikuks rakendusakti olemasolu ning eesistuja esitas apellatsioonikomiteele täiendavaks aruteluks rakendusakti eelnõu. Apellatsioonikomitee ei ole oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse I lisale.
   Artikkel 2
   Töödeldud seemnete turuleviimise keelamine
   II lisas loetletud põllukultuuride seemneid, mida on töödeldud klotianidiini, tiametoksaami või imidaklopriidi sisaldavate taimekaitsevahenditega, välja arvatud kasvuhoones kasutatavad seemned, ei kasutata ega viida turule.
   Artikkel 3
   Üleminekumeetmed
   Kooskõlas määrusega (EÜ) nr 1107/2009 muudavad liikmesriigid vajaduse korral toimeainet klotianidiini, tiametoksaami või imidaklopriidi sisaldavate taimekaitsevahendite kehtivaid lube või tühistavad need enne 30. septembrit 2013.
   Artikkel 4
   Ajapikendus
   Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 30. novembril 2013.
   Artikkel 5
   Jõustumine
   Käesolev määrus jõustub ja selle kohaldamist alustatakse järgmisel päeval pärast määruse avaldamist Euroopa Liidu Teatajas.
   Artiklit 2 hakatakse kohaldama alates 1. detsembrist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. mai 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELTJ L 187, 8.7.2006, lk 24.

      (4)  ELT L 43, 15.2.2007, lk 13.

      (5)  ELT L 337, 16.12.2008, lk 86.

      (6)  ELT L 65, 13.3.2010, lk 27.

      (7)  ELT L 153, 11.6.2011, lk 1.

      (8)  Euroopa Toiduohutusamet: Conclusion on the peer review of the pesticide risk assessment for bees for the active substance clothianidin. EFSA Journal 2013; 11(1):3066. [lk 58] doi:10.2903/j.efsa.2013.3066.
   Conclusion on the peer review of the pesticide risk assessment for bees for the active substance imidacloprid. EFSA Journal 2013; 11(1):3068, [lk 55] doi:10.2903/j.efsa.2013.
   Conclusion on the peer review of the pesticide risk assessment for bees for the active substance thiamethoxam. EFSA Journal 2013; 11(1):3067, [lk 68] doi:10.2903/j.efsa.2013.3067. Kättesaadav aadressil: www.efsa.europa.eu/efsajournal.htm.

      I LISA

         Rakendusmääruse (EL) nr 540/2011 lisa muudatused

                  1)

                  Rakendusmääruse (EL) nr 540/2011 lisa A osa veeru „Erisätted” klotianidiini käsitlev rida 121 asendatakse järgmisega:
                  „A   OSA
                  Lubatud kasutada ainult kutselises tegevuses insektitsiidina.
                  Seemnete ja mullastiku töötlemiseks ei ole lubatud kasutada järgmistel teraviljadel, kui neid teravilju külvatakse jaanuarist juunini:
                  oder, hirss, kaer, riis, rukis, sorgo, tritikale, nisu.
                  Lehtede töötlemine ei ole lubatud järgmistel teraviljadel:
                  oder, hirss, kaer, riis, rukis, sorgo, tritikale, nisu.
                  Kasutamine seemnete ja mullastiku töötlemiseks ning lehtedele kandmiseks ei ole lubatud järgmiste põllukultuuride puhul, välja arvatud kasvuhoones ja lehtede töötlemiseks pärast õitsemist:

                              aed-mustjuur (Scorzonera hispanica)

                              aniis (Pimpinella anisum); tähtaniis (Illicium verum); köömen (Carum carvi); koriander (Coriandrum sativum); ristiköömen (Cuminum cyminum); apteegitill (Foeniculum vulgare); kadakamarjad (Juniperus communis)

                              apelsinid: magus apelsin (Citrus sinensis); pomerants (C. aurantium)

                              aprikoosid (Prunus armeniaca)

                              arbuus (Citrullus vulgaris)

                              avokaadod (Persea americana)

                              banaanid (Musa sapientum; M. cavendishii; M. nana)

                              datlid (Phoenix dactylifera)

                              diospüürid (Diospyros kaki: D. Virginiana)

                              greip (Citrus paradisi)

                              harilik kanep (Cannabis sativa)

                              herned: harilik hernes (Pisum sativum); põldhernes (P. arvense)

                              hiireherned, harilik hiirehernes (Vicia sativa)

                              jaanikaunad, jaanikaunapuu (Ceratonia siliqua)

                              jõhvikad (Vaccinium macrocarpon; Vaccinium oxycoccus)

                              karusmarjad (Ribes uva-crispa)

                              kastanid (Castanea spp.)

                              kibuvits (Rosa rugosa)

                              kiivi (Actinidia chinensis)

                              kikerherned (Cicer arietinum)

                              kirsid (Prunus avium)

                              kohv (Coffea spp. arabica, robusta, liberica)

                              kreeka pähklid (Jugland spp.: J. regia)

                              kurgid (Cucumis sativus)

                              kõrvitsalised, patissonid, suvekõrvitsad (Cucurbita spp.)

                              küdooniad (Cydonia oblonga; C. vulgaris; C. Japonica)

                              lehmaherned, silmuba (Vigna unguiculata)

                              liblikõielised taimed: harilik nõiahammas (Lotus corniculatus); lespedeetsa (Lespedeza spp.); hõlmine pueraaria (Pueraria lobata); sesbaania (Sesbania spp.); esparsett (Onobrychis sativa); kroon-magusristik (Hedysarum coronarium)

                              linaseemned (Linum usitatissimum)

                              lupiinid (Lupinus spp.)

                              lutsern (Medicago sativa)

                              läätsed (Lens esculenta, Ervum lens)

                              maapähklid (Arachis hypogea)

                              maasikad (Fragaria spp.)

                              mais (Zea mays)

                              mandlid (Prunus amygdalus; P. communis; Amygdalus communis)

                              meloniseemned (Cucumis melo)

                              mooniseemned (Papaver somniferum)

                              murakas (Rubus fruticosus)

                              mustikad (Vaccinium myrtillus); kännasmustikas (V. corymbosum)

                              must leeder (Sambucus nigra)

                              naerid ja rüps (Brassica rapa var. rapifera ja oleifera spp.)

                              oad (Phaseolus spp.)

                              okra (Abelmoschus esculentus); muskushibisk (Hibiscus esculentus)

                              oliivid (Olea europaea)

                              piparmünt (Mentha spp.: M. piperita)

                              pirnid (Pyrus communis)

                              pistaatsiad (Pistacia vera)

                              ploomid ja laukaploomid: renklood, mirabell, kreek (Prunus domestica), laukaploom (P. spinosa)

                              puuvill (Gossypium spp.)

                              põld-linnujalg (Ornithopus sativus)

                              põldoad, söödaoad (Vicia faba var. equina, var. major, var. minor)

                              päevalilleseemned (Helianthus annuus)

                              püreeter (Chrysanthemum cinerariifolium)

                              rapsiseeme (Brassica napus var. oleifera)

                              riitsinuseseemned (Ricinus communis)

                              ristik (Trifolium spp.)

                              sarapuupähklid (Corylus avellana)

                              seesamiseemned (Sesamum indicum)

                              sidrunid ja laimid: sidrun (Citrus limon); hapulaim (C. aurantiifolia); magus laim (C. limetta)

                              sinepiseemned: valge sinep (Brassica alba; B. hirta; Sinapis alba); must kapsasrohi (Brassica nigra; Sinapis nigra)

                              sojaoad (Glycine soja)

                              sõstrad: mustsõstar (Ribes nigrum), punane ja valge sõstar (R. rubrum)

                              tangeriin (Citrus tangerina); mandariin (Citrus reticulata); klementiin (C. unshiu),

                              tatar (Fagopyrum esculentum)

                              vaarikad (Rubus idaeus)

                              viinapuud (Vitis vinifera)

                              virsikud ja nektariinid (Prunus persica; Amygdalus persica; Persica laevis)

                              värvisafloor (Carthamus tinctorius)

                              vürtspaprikad (Capsicum frutescens; C. annuum); piment (Pimenta officinalis)

                              vürtsid: loorberilehed (Laurus nobilis); aedtilliseemned (Anethum graveolens); põld-lambaläätse seemned (Trigonella foenumgraecum); safran (Crocus sativus); aed-liivatee (Thymus vulgaris); kurkuma (Curcuma longa)

                              õunad (Malus pumila; M. sylvestris; M. communis; Pyrus malus)

                              dekoratiivtaimed, mis õitsevad töötlemise aastal.

                        B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees 27. jaanuaril 2006 klotianidiini kohta lõplikult vormistatud läbivaatusaruande järeldusi, eriti selle I ja II liidet, ning toiduahela ja loomatervishoiu alalises komitees 15. märtsil 2013 klotianidiini kohta lõplikult vormistatud läbivaatusaruande lisa järeldusi.
                  Üldhindamise raames peavad liikmesriigid pöörama erilist tähelepanu järgmisele:

                              —

                              põhjavee kaitse, kui toimeainet kasutatakse tundliku mullastiku- ja/või kliimatingimustega piirkonnas;

                              —

                              seemnetoidulistele lindudele ja imetajatele avalduv risk, kui ainet kasutatakse seemnete puhtimiseks.

                        Liikmesriigid tagavad, et

                              —

                              seemnete katmist viiakse läbi ainult kutselistes seemnetöötlusrajatistes. Need rajatised peavad kasutama parimat võimalikku tehnikat, et vähendada tolmupilvede tekkimist seemnete katmisel, ladustamisel ja transportimisel;

                              —

                              kasutatakse asjakohaseid külviseadmeid, mis tagavad toimeaine segunemise mullaga võimalikult suures ulatuses ning vähendavad selle puistumist ja tolmupilvede tekkimist;

                              —

                              loa andmise tingimused sisaldavad vajaduse korral asjakohaseid riskide vähendamise meetmeid mesilaste kaitseks;

                              —

                              käivitatakse seireprogrammid, et vajaduse korral kontrollida mesilaste tegelikku kokkupuudet klotianidiiniga piirkondades, mida kasutatakse laialdaselt mesilaste korjealadena või mida kasutavad mesinikud.

                        Kasutustingimused sisaldavad vajaduse korral riskide vähendamise meetmeid.
                  Teavitaja esitab kinnitavad andmed seoses järgmisega:

                              a)

                              risk muudele tolmeldajatele kui meemesilased;

                              b)

                              risk meemesilastele, kes kasutavad korjamiseks järelkultuuride nektarit või õietolmu;

                              c)

                              võimalik ülekandumine õitsvale umbrohule juurte kaudu;

                              d)

                              risk meemesilastele, kes kasutavad korjamiseks putukate eritistest tekkinud lehemett;

                              e)

                              võimalik kokkupuude gutatsiooniga ning akuutselt ja pikaajaliselt avalduv risk mesilaspere ellujäämisele ja arengule ning niisugusest kokkupuutest tulenev risk mesilasvastsetele;

                              f)

                              võimalik kokkupuude tolmupilvega pärast külvi ning akuutselt ja pikaajaliselt avalduv risk mesilaspere ellujäämisele ja arengule ning niisugusest kokkupuutest tulenev risk mesilasvastsetele;

                              g)

                              akuutselt ja pikaajaliselt avalduv risk mesilaspere ellujäämisele ja arengule ning meemesilaste vastsetele avalduv risk, mis tuleneb saastunud nektari ja õietolmu allaneelamisest.

                        Teavitaja esitab kõnealuse teabe komisjonile, liikmesriikidele ja toiduohutusametile 31. detsembriks 2014.”

                  2)

                  Rakendusmääruse (EL) nr 540/2011 lisa A osa veeru „Erisätted” tiametoksaami käsitlev rida 140 asendatakse järgmisega:
                  „A   OSA
                  Lubatud kasutada ainult kutselises tegevuses insektitsiidina.
                  Seemnete ja mullastiku töötlemiseks ei ole lubatud kasutada järgmistel teraviljadel, kui neid teravilju külvatakse jaanuarist juunini:
                  oder, hirss, kaer, riis, rukis, sorgo, tritikale, nisu.
                  Lehtede töötlemine ei ole lubatud järgmistel teraviljadel:
                  oder, hirss, kaer, riis, rukis, sorgo, tritikale, nisu.
                  Kasutamine seemnete ja mullastiku töötlemiseks ning lehtedele kandmiseks ei ole lubatud järgmiste põllukultuuride puhul, välja arvatud kasvuhoones ja lehtede töötlemiseks pärast õitsemist:

                              aed-mustjuur (Scorzonera hispanica)

                              aniis (Pimpinella anisum); tähtaniis (Illicium verum); köömen (Carum carvi); koriander (Coriandrum sativum); ristiköömen (Cuminum cyminum); apteegitill (Foeniculum vulgare); kadakamarjad (Juniperus communis)

                              apelsinid: magus apelsin (Citrus sinensis); pomerants (C. aurantium)

                              aprikoosid (Prunus armeniaca)

                              arbuus (Citrullus vulgaris)

                              avokaadod (Persea americana)

                              banaanid (Musa sapientum; M. cavendishii; M. nana)

                              datlid (Phoenix dactylifera)

                              diospüürid (Diospyros kaki: D. Virginiana)

                              greip (Citrus paradisi)

                              harilik kanep (Cannabis sativa)

                              herned: harilik hernes (Pisum sativum); põldhernes (P. arvense)

                              hiireherned, harilik hiirehernes (Vicia sativa)

                              jaanikaunad, jaanikaunapuu (Ceratonia siliqua)

                              jõhvikad (Vaccinium macrocarpon; Vaccinium oxycoccus)

                              karusmarjad (Ribes uva-crispa)

                              kastanid (Castanea spp.)

                              kibuvits (Rosa rugosa)

                              kiivi (Actinidia chinensis)

                              kikerherned (Cicer arietinum)

                              kirsid (Prunus avium)

                              kohv (Coffea spp. arabica, robusta, liberica)

                              kreeka pähklid (Jugland spp.: J. regia)

                              kurgid (Cucumis sativus)

                              kõrvitsalised, patissonid, suvekõrvitsad (Cucurbita spp.)

                              küdooniad (Cydonia oblonga; C. vulgaris; C. Japonica)

                              lehmaherned, silmuba (Vigna unguiculata)

                              liblikõielised taimed: harilik nõiahammas (Lotus corniculatus); lespedeetsa (Lespedeza spp.); hõlmine pueraaria (Pueraria lobata); sesbaania (Sesbania spp.); esparsett (Onobrychis sativa); kroon-magusristik (Hedysarum coronarium)

                              linaseemned (Linum usitatissimum)

                              lupiinid (Lupinus spp.)

                              lutsern (Medicago sativa)

                              läätsed (Lens esculenta, Ervum lens)

                              maapähklid (Arachis hypogea)

                              maasikad (Fragaria spp.)

                              mais (Zea mays)

                              mandlid (Prunus amygdalus; P. communis; Amygdalus communis)

                              meloniseemned (Cucumis melo)

                              mooniseemned (Papaver somniferum)

                              murakas (Rubus fruticosus)

                              mustikad (Vaccinium myrtillus); kännasmustikas (V. corymbosum)

                              must leeder (Sambucus nigra)

                              naerid ja rüps (Brassica rapa var. rapifera ja oleifera spp.)

                              oad (Phaseolus spp.)

                              okra (Abelmoschus esculentus); muskushibisk (Hibiscus esculentus)

                              oliivid (Olea europaea)

                              piparmünt (Mentha spp.: M. piperita)

                              pirnid (Pyrus communis)

                              pistaatsiad (Pistacia vera)

                              ploomid ja laukaploomid: renklood, mirabell, kreek (Prunus domestica), laukaploom (P. spinosa)

                              puuvill (Gossypium spp.)

                              põld-linnujalg (Ornithopus sativus)

                              põldoad, söödaoad (Vicia faba var. equina, var. major, var. minor)

                              päevalilleseemned (Helianthus annuus)

                              püreeter (Chrysanthemum cinerariifolium)

                              rapsiseeme (Brassica napus var. oleifera)

                              riitsinuseseemned (Ricinus communis)

                              ristik (Trifolium spp.)

                              sarapuupähklid (Corylus avellana)

                              seesamiseemned (Sesamum indicum)

                              sidrunid ja laimid: sidrun (Citrus limon); hapulaim (C. aurantiifolia); magus laim (C. limetta)

                              sinepiseemned: valge sinep (Brassica alba; B. hirta; Sinapis alba); must kapsasrohi (Brassica nigra; Sinapis nigra)

                              sojaoad (Glycine soja)

                              sõstrad: mustsõstar (Ribes nigrum), punane ja valge sõstar (R. rubrum)

                              tangeriin (Citrus tangerina); mandariin (Citrus reticulata); klementiin (C. unshiu),

                              tatar (Fagopyrum esculentum)

                              vaarikad (Rubus idaeus)

                              viinapuud (Vitis vinifera)

                              virsikud ja nektariinid (Prunus persica; Amygdalus persica; Persica laevis)

                              värvisafloor (Carthamus tinctorius)

                              vürtspaprikad (Capsicum frutescens; C. annuum); piment (Pimenta officinalis)

                              vürtsid: loorberilehed (Laurus nobilis); aedtilliseemned (Anethum graveolens); põld-lambaläätse seemned (Trigonella foenumgraecum); safran (Crocus sativus); aed-liivatee (Thymus vulgaris); kurkuma (Curcuma longa)

                              õunad (Malus pumila; M. sylvestris; M. communis; Pyrus malus)

                              dekoratiivtaimed, mis õitsevad töötlemise aastal.

                        B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees 14. juulil 2006 tiametoksaami kohta lõplikult vormistatud läbivaatusaruande järeldusi, eriti selle I ja II liidet, ning toiduahela ja loomatervishoiu alalises komitees 15. märtsil 2013 tiametoksaami kohta lõplikult vormistatud läbivaatusaruande lisa järeldusi.
                  Üldhindamise raames peavad liikmesriigid pöörama erilist tähelepanu järgmisele:

                              —

                              põhjavee saastumise oht, eriti toimeaine ja selle metaboliitidega NOA 459602, SYN 501406 ja CGA 322704, kui toimeainet kasutatakse tundliku mullastiku- ja/või kliimatingimustega piirkonnas;

                              —

                              veeorganismide kaitse;

                              —

                              väikestele taimtoidulistele loomadele pikaajaliselt avalduv risk, kui ainet kasutatakse seemnete töötlemiseks.

                        Liikmesriigid tagavad, et

                              —

                              seemnete katmist viiakse läbi ainult kutselistes seemnetöötlusrajatistes. Need rajatised peavad kasutama parimat võimalikku tehnikat, et vähendada tolmupilvede tekkimist seemnete katmisel, ladustamisel ja transportimisel;

                              —

                              kasutatakse asjakohaseid külviseadmeid, mis tagavad toimeaine segunemise mullaga võimalikult suures ulatuses ning vähendavad selle puistumist ja tolmupilvede tekkimist;

                              —

                              loa andmise tingimused sisaldavad vajaduse korral asjakohaseid riskide vähendamise meetmeid mesilaste kaitseks;

                              —

                              käivitatakse seireprogrammid, et vajaduse korral kontrollida mesilaste tegelikku kokkupuudet tiametoksaamiga piirkondades, mida kasutatakse laialdaselt mesilaste korjealadena või mida kasutavad mesinikud.

                        Kasutustingimused sisaldavad vajaduse korral riskide vähendamise meetmeid.
                  Teavitaja esitab täiendavad andmed seoses järgmisega:

                              a)

                              risk muudele tolmeldajatele kui meemesilased;

                              b)

                              risk meemesilastele, kes kasutavad korjamiseks järelkultuuride nektarit või õietolmu;

                              c)

                              võimalik ülekandumine õitsvale umbrohule juurte kaudu;

                              d)

                              risk meemesilastele, kes kasutavad korjamiseks putukate eritistest tekkinud lehemett;

                              e)

                              võimalik kokkupuude gutatsiooniga ning akuutselt ja pikaajaliselt avalduv risk mesilaspere ellujäämisele ja arengule ning niisugusest kokkupuutest tulenev risk mesilasvastsetele;

                              f)

                              võimalik kokkupuude tolmupilvega pärast külvi ning akuutselt ja pikaajaliselt avalduv risk mesilaspere ellujäämisele ja arengule ning niisugusest kokkupuutest tulenev risk mesilasvastsetele;

                              g)

                              akuutselt ja pikaajaliselt avalduv risk mesilaspere ellujäämisele ja arengule ning meemesilaste vastsetele avalduv risk, mis tuleneb saastunud nektari ja õietolmu allaneelamisest.

                        Teavitaja esitab kõnealuse teabe komisjonile, liikmesriikidele ja toiduohutusametile 31. detsembriks 2014.”

                  3)

                  Rakendusmääruse (EL) nr 540/2011 lisa A osa veeru „Erisätted” imidaklopriidi käsitlev rida 216 asendatakse järgmisega:
                  „A   OSA
                  Lubatud kasutada ainult kutselises tegevuses insektitsiidina.
                  Seemnete ja mullastiku töötlemiseks ei ole lubatud kasutada järgmistel teraviljadel, kui neid teravilju külvatakse jaanuarist juunini:
                  oder, hirss, kaer, riis, rukis, sorgo, tritikale, nisu.
                  Lehtede töötlemine ei ole lubatud järgmistel teraviljadel:
                  oder, hirss, kaer, riis, rukis, sorgo, tritikale, nisu.
                  Kasutamine seemnete ja mullastiku töötlemiseks ning lehtedele kandmiseks ei ole lubatud järgmiste põllukultuuride puhul, välja arvatud kasvuhoones ja lehtede töötlemiseks pärast õitsemist:

                              aed-mustjuur (Scorzonera hispanica)

                              aniis (Pimpinella anisum); tähtaniis (Illicium verum); köömen (Carum carvi); koriander (Coriandrum sativum); ristiköömen (Cuminum cyminum); apteegitill (Foeniculum vulgare); kadakamarjad (Juniperus communis)

                              apelsinid: magus apelsin (Citrus sinensis); pomerants (C. aurantium)

                              aprikoosid (Prunus armeniaca)

                              arbuus (Citrullus vulgaris)

                              avokaadod (Persea americana)

                              banaanid (Musa sapientum; M. cavendishii; M. nana)

                              datlid (Phoenix dactylifera)

                              diospüürid (Diospyros kaki: D. Virginiana)

                              greip (Citrus paradisi)

                              harilik kanep (Cannabis sativa)

                              herned: harilik hernes (Pisum sativum); põldhernes (P. arvense)

                              hiireherned, harilik hiirehernes (Vicia sativa)

                              jaanikaunad, jaanikaunapuu (Ceratonia siliqua)

                              jõhvikad (Vaccinium macrocarpon; Vaccinium oxycoccus)

                              karusmarjad (Ribes uva-crispa)

                              kastanid (Castanea spp.)

                              kibuvits (Rosa rugosa)

                              kiivi (Actinidia chinensis)

                              kikerherned (Cicer arietinum)

                              kirsid (Prunus avium)

                              kohv (Coffea spp. arabica, robusta, liberica)

                              kreeka pähklid (Jugland spp.: J. regia)

                              kurgid (Cucumis sativus)

                              kõrvitsalised, patissonid, suvekõrvitsad (Cucurbita spp.)

                              küdooniad (Cydonia oblonga; C. vulgaris; C. Japonica)

                              lehmaherned, silmuba (Vigna unguiculata)

                              liblikõielised taimed: harilik nõiahammas (Lotus corniculatus); lespedeetsa (Lespedeza spp.); hõlmine pueraaria (Pueraria lobata); sesbaania (Sesbania spp.); esparsett (Onobrychis sativa); kroon-magusristik (Hedysarum coronarium)

                              linaseemned (Linum usitatissimum)

                              lupiinid (Lupinus spp.)

                              lutsern (Medicago sativa)

                              läätsed (Lens esculenta, Ervum lens)

                              maapähklid (Arachis hypogea)

                              maasikad (Fragaria spp.)

                              mais (Zea mays)

                              mandlid (Prunus amygdalus; P. communis; Amygdalus communis)

                              meloniseemned (Cucumis melo)

                              mooniseemned (Papaver somniferum)

                              murakas (Rubus fruticosus)

                              mustikad (Vaccinium myrtillus); kännasmustikas (V. corymbosum)

                              must leeder (Sambucus nigra)

                              naerid ja rüps (Brassica rapa var. rapifera ja oleifera spp.)

                              oad (Phaseolus spp.)

                              okra (Abelmoschus esculentus); muskushibisk (Hibiscus esculentus)

                              oliivid (Olea europaea)

                              piparmünt (Mentha spp.: M. piperita)

                              pirnid (Pyrus communis)

                              pistaatsiad (Pistacia vera)

                              ploomid ja laukaploomid: renklood, mirabell, kreek (Prunus domestica), laukaploom (P. spinosa)

                              puuvill (Gossypium spp.)

                              põld-linnujalg (Ornithopus sativus)

                              põldoad, söödaoad (Vicia faba var. equina, var. major, var. minor)

                              päevalilleseemned (Helianthus annuus)

                              püreeter (Chrysanthemum cinerariifolium)

                              rapsiseeme (Brassica napus var. oleifera)

                              riitsinuseseemned (Ricinus communis)

                              ristik (Trifolium spp.)

                              sarapuupähklid (Corylus avellana)

                              seesamiseemned (Sesamum indicum)

                              sidrunid ja laimid: sidrun (Citrus limon); hapulaim (C. aurantiifolia); magus laim (C. limetta)

                              sinepiseemned: valge sinep (Brassica alba; B. hirta; Sinapis alba); must kapsasrohi (Brassica nigra; Sinapis nigra)

                              sojaoad (Glycine soja)

                              sõstrad: mustsõstar (Ribes nigrum), punane ja valge sõstar (R. rubrum)

                              tangeriin (Citrus tangerina); mandariin (Citrus reticulata); klementiin (C. unshiu),

                              tatar (Fagopyrum esculentum)

                              vaarikad (Rubus idaeus)

                              viinapuud (Vitis vinifera)

                              virsikud ja nektariinid (Prunus persica; Amygdalus persica; Persica laevis)

                              värvisafloor (Carthamus tinctorius)

                              vürtspaprikad (Capsicum frutescens; C. annuum); piment (Pimenta officinalis)

                              vürtsid: loorberilehed (Laurus nobilis); aedtilliseemned (Anethum graveolens); põld-lambaläätse seemned (Trigonella foenumgraecum); safran (Crocus sativus); aed-liivatee (Thymus vulgaris); kurkuma (Curcuma longa)

                              õunad (Malus pumila; M. sylvestris; M. communis; Pyrus malus)

                              dekoratiivtaimed, mis õitsevad töötlemise aastal.

                        B   OSA
                  Imidaklopriidi sisaldavate taimekaitsevahendite loa andmise taotluste hindamisel pööravad liikmesriigid erilist tähelepanu määruse (EÜ) nr 1107/2009 artikli 4 lõikes 3 sätestatud kriteeriumidele ning tagavad vajalike andmete ja teabe esitamise enne kõnealuse loa andmist.
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees 26. septembril 2008 imidaklopriidi kohta lõplikult vormistatud läbivaatusaruande järeldusi, eriti selle I ja II liidet, ning toiduahela ja loomatervishoiu alalises komitees 15. märtsil 2013 imidaklopriidi kohta lõplikult vormistatud läbivaatusaruande lisa järeldusi.
                  Üldhindamise raames peavad liikmesriigid pöörama erilist tähelepanu järgmisele:

                              —

                              käitajate ja töötajate ohutuse ning selle tagamine, et kasutustingimustega nähakse ette piisavate isikukaitsevahendite kasutamine;

                              —

                              mõju veeorganismidele, muudele kui sihtrühma lülijalgsetele, vihmaussidele ja teistele mullastiku makroorganismidele ning selle tagamine, et loa andmise tingimused sisaldavad vajaduse korral riski vähendamise meetmeid.

                        Liikmesriigid tagavad, et

                              —

                              seemnete katmist viiakse läbi ainult kutselistes seemnetöötlusrajatistes. Need rajatised peavad kasutama parimat võimalikku tehnikat, et vähendada tolmupilvede tekkimist seemnete katmisel, ladustamisel ja transportimisel;

                              —

                              kasutatakse asjakohaseid külviseadmeid, mis tagavad toimeaine segunemise mullaga võimalikult suures ulatuses ning vähendavad selle puistumist ja tolmupilvede tekkimist;

                              —

                              loa andmise tingimused sisaldavad vajaduse korral asjakohaseid riskide vähendamise meetmeid mesilaste kaitseks;

                              —

                              käivitatakse seireprogrammid, et vajaduse korral kontrollida mesilaste tegelikku kokkupuudet imidaklopriidiga piirkondades, mida kasutatakse laialdaselt mesilaste korjealadena või mida kasutavad mesinikud.

                        Kasutustingimused sisaldavad vajaduse korral riskide vähendamise meetmeid.
                  Teavitaja esitab täiendavad andmed seoses järgmisega:

                              a)

                              risk muudele tolmeldajatele kui meemesilased;

                              b)

                              risk meemesilastele, kes kasutavad korjamiseks järelkultuuride nektarit või õietolmu;

                              c)

                              võimalik ülekandumine õitsvale umbrohule juurte kaudu;

                              d)

                              risk meemesilastele, kes kasutavad korjamiseks putukate eritistest tekkinud lehemett;

                              e)

                              võimalik kokkupuude gutatsiooniga ning akuutselt ja pikaajaliselt avalduv risk mesilaspere ellujäämisele ja arengule ning niisugusest kokkupuutest tulenev risk mesilasvastsetele;

                              f)

                              võimalik kokkupuude tolmupilvega pärast külvi ning akuutselt ja pikaajaliselt avalduv risk mesilaspere ellujäämisele ja arengule ning niisugusest kokkupuutest tulenev risk mesilasvastsetele;

                              g)

                              akuutselt ja pikaajaliselt avalduv risk mesilaspere ellujäämisele ja arengule ning meemesilaste vastsetele avalduv risk, mis tuleneb saastunud nektari ja õietolmu allaneelamisest.

                        Teavitaja esitab kõnealuse teabe komisjonile, liikmesriikidele ja toiduohutusametile 31. detsembriks 2014.”

      II LISA

         Artiklis 2 osutatud seemnete loetelu

      Klotianidiini, tiametoksaami või imidaklopriidi sisaldavate taimekaitsevahenditega töödeldud seemned, mille kasutamine ja turuleviimine on keelatud:

                  oder, hirss, kaer, riis, rukis, sorgo, tritikale ja nisu, kui neid teravilju külvatakse jaanuarist juunini;

                  aniis (Pimpinella anisum); tähtaniis (Illicium verum); köömen (Carum carvi); koriander (Coriandrum sativum); ristiköömen (Cuminum cyminum); apteegitill (Foeniculum vulgare); kadakamarjad (Juniperus communis)

                  arbuusid (Citrullus vulgaris)

                  harilik kanep (Cannabis sativa)

                  herned: harilik hernes (Pisum sativum), põldhernes (P. arvense)

                  hiireherned, harilik hiirehernes (Vicia sativa)

                  kikerherned (Cicer arietinum)

                  kohv (Coffea spp. arabica, robusta, liberica)

                  maapähklid (Arachis hypogaea)

                  kurgid (Cucumis sativus)

                  kõrvitsalised, patissonid, suvekõrvitsad (Cucurbita spp.)

                  lehmaherned, silmuba (Vigna unguiculata)

                  liblikõielised taimed: harilik nõiahammas (Lotus corniculatus); lespedeetsa (Lespedeza spp.); hõlmine pueraaria (Pueraria lobata); sesbaania (Sesbania spp.); esparsett (Onobrychis sativa); kroon-magusristik (Hedysarum coronarium)

                  linaseemned (Linum usitatissimum)

                  lupiinid (Lupinus spp.)

                  lutsern (Medicago sativa)

                  läätsed (Lens esculenta; Ervum lens)

                  maasikad (Fragaria spp.)

                  mais (Zea mays)

                  meloniseemned (Cucumis melo)

                  mooniseemned (Papaver somniferum)

                  naerid ja rüps (Brassica rapa var. rapifera ja oleifera spp.)

                  oad (Phaseolus spp.)

                  okra (Abelmoschus esculentus); muskushibisk (Hibiscus esculentus)

                  piparmünt (Mentha spp.: M. piperita)

                  puuvill (Gossypium spp.)

                  põldoad, söödaoad (Vicia faba var. equina, var. major, var. minor)

                  päevalilleseemned (Helianthus annuus)

                  püreeter (Chrysanthemum cinerariifolium)

                  rapsiseeme (Brassica napus var. Oleifera)

                  riitsinuseseemned (Ricinus communis)

                  ristik (Trifolium spp.)

                  seesamiseemned (Sesamum indicum)

                  sinepiseemned: valge sinep (Brassica alba; B. hirta; Sinapis alba); must kapsasrohi (Brassica nigra; Sinapis nigra)

                  sojaoad (Glycine soja)

                  tatar (Fagopyrum esculentum)

                  värvisafloori seemned (Carthamus tinctorius)

                  vürtsid: loorberilehed (Laurus nobilis); aedtilliseemned (Anethum graveolens); põld-lambaläätse seemned (Trigonella foenumgraecum); safran (Crocus sativus); aed-liivatee (Thymus vulgaris); kurkuma (Curcuma longa)

                  vürtspaprikad (Capsicum frutescens; C. annuum); piment (Pimenta officinalis)

                  dekoratiivtaimed, mis õitsevad töötlemise aastal.


title: Komisjoni rakendusmäärus (EL) nr 151/2014, 18. veebruar 2014 , millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta heaks toimeaine S-abstsiishape ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               19.2.2014

               ET

               Euroopa Liidu Teataja

               L 48/1

      KOMISJONI RAKENDUSMÄÄRUS (EL) nr 151/2014,
   18. veebruar 2014,
   millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta heaks toimeaine S-abstsiishape ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. S-abstsiishappe puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni rakendusotsusega 2011/253/EL (3).

               (2)

               Kooskõlas direktiivi 91/414/EMÜ artikli 6 lõikega 2 esitas Sumitomo Chemical Agro Europe SAS 9. detsembril 2010 Madalmaadele taotluse toimeaine S-abstsiishappe lisamiseks direktiivi 91/414/EMÜ I lisasse. Rakendusotsusega 2011/253/EL kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusalade puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 21. mail 2012.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused (4) toimeaine S-abstsiishappe pestitsiidina kasutamise riskihindamise kohta 23. juulil 2013. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 13. detsembril 2013 vormistati komisjoni lõplik läbivaatamisaruanne S-abstsiishappe kohta.

               (5)

               Mitmest senisest uuringust on ilmnenud, et S-abstsiishapet sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusaladega. Seetõttu on asjakohane S-abstsiishape heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidel tuleks pärast toimeaine heakskiitmist anda kuus kuud S-abstsiishapet sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitleva täieliku, direktiivi 91/414/EMÜ III lisa kohase toimiku esitamiseks ja hindamiseks kooskõlas ühtsete põhimõtetega.

               (9)

               Kogemused komisjoni määruse (EMÜ) nr 3600/92 (5) raames hinnatud toimeainete direktiivi 91/414/EMÜ I lisasse kandmisega näitavad, et võib tekkida raskusi küsimuses, kuidas tõlgendada kehtiva kasutusloa omaniku kohustust seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa omanik on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.

               (11)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine S-abstsiishape kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena S-abstsiishapet sisaldavate taimekaitsevahendite kehtivaid lube või tühistavad need 31. detsembriks 2014.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete osas nimetatud tingimused, ning et müügiloa omanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab S-abstsiishapet kas ainsa toimeainena või ühena mitmest toimeainest, mis kõik on hiljemalt 30. juuniks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               vajaduse korral muudavad S-abstsiishapet ainsa toimeainena sisaldavate toodete luba või tühistavad selle hiljemalt 31. detsembriks 2015, või

               b)

               kui toode sisaldab S-abstsiishapet ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. juulist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (3)  Komisjoni rakendusotsus 2011/253/EL, 26. aprill 2011, millega tunnistatakse põhimõtteliselt täielikuks toimik, mis on esitatud üksikasjalikuks läbivaatuseks seoses metobromurooni, S-abstsiishappe, Bacillus amyloliquefaciens subsp. plantarum D747, Bacillus pumilus QST 2808 ja Streptomyces lydicus WYEC 108 võimaliku kandmisega nõukogu direktiivi 91/414/EMÜ I lisasse (ELT L 106, 27.4.2011, lk 13).

      (4)  EFSA Journal 2013; 11(8):3341. Kättesaadav internetis www.efsa.europa.eu

      (5)  Komisjoni määrus (EMÜ) nr 3600/92, 11. detsember 1992, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10.)

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmine

                  Heakskiitmise aegumine

                  Erisätted

                  S-abstsiishape
                  CASi nr: 21293-29–8
                  CIPACi nr:
                  määramata

                  (2Z,4E)-5-[(1S)-1-hüdroksü-2,6,6-trimetüül-4-oksotsükloheks-2-een-1-üül]-3-metüülpenta-2,4-dieenhape
                  või
                  (7E,9Z)-(6S)-6-hüdroksü-3-okso-11-apo-ε-karoteen-11-hape

                  960 g/kg

                  1. juuli 2014

                  30. juuni 2024

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalise toiduahela ja loomatervishoiu komitees 13. detsembril 2013 vormistatud S-abstsiishappe läbivaatamisaruande järeldusi ning eriti selle I ja II liidet.
                  Üldhindamisel peavad liikmesriigid pöörama erilist tähelepanu veeorganismide kaitsele.
                  Vajaduse korral hõlmavad kasutustingimused riskivähendamismeetmete võtmist.

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „65

                     S-abstsiishape
                     CASi nr:
                     21293-29–8
                     CIPACi nr:
                     määramata

                     (2Z,4E)-5-[(1S)-1-hüdroksü-2,6,6-trimetüül-4-oksotsükloheks-2-een-1-üül]-3-metüülpenta-2,4-dieenhape
                     või
                     (7E,9Z)-(6S)-6-hüdroksü-3-okso-11-apo-ε-karoteen-11-hape

                     960 g/kg

                     1. juuli 2014

                     30. juuni 2024

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalise toiduahela ja loomatervishoiu komitees 13. detsembril 2013 vormistatud S-abstsiishappe läbivaatamisaruande järeldusi ning eriti selle I ja II liidet.
                     Üldhindamisel peavad liikmesriigid pöörama erilist tähelepanu veeorganismide kaitsele.
                     Vajaduse korral peavad kasutustingimused sisaldama riskivähendamismeetmeid.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni rakendusmäärus (EL) nr 1177/2013, 20. november 2013 , millega kiidetakse heaks toimeaine spirotetramaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               21.11.2013

               ET

               Euroopa Liidu Teataja

               L 312/28

      KOMISJONI RAKENDUSMÄÄRUS (EL) nr 1177/2013,
   20. november 2013,
   millega kiidetakse heaks toimeaine spirotetramaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas kõnealuse direktiivi artikli 6 lõikega 3. Spirotetramaadi puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2007/560/EÜ (3).

               (2)

               Vastavalt direktiivi 91/414/EMÜ artikli 6 lõikele 2 sai Austria 9. oktoobril 2006 taotluse äriühingult Bayer CropScience AG toimeaine spirotetramaadi lisamiseks direktiivi 91/414/EMÜ I lisasse. Otsusega 2007/560/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 5. mail 2008.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine spirotetramaadi (4) riskianalüüsi kohta selle kasutamisel pestitsiidina 27. mail 2013. Liikmesriigid ja komisjon vaatasid hindamisaruande kavandi ja toiduohutusameti järelduse läbi toiduahela ja loomatervishoiu alalises komitees ning 3. oktoobril 2013 vormistati see komisjoni läbivaatamisaruandena spirotetramaadi kohta.

               (5)

               Mitmest senisest uuringust on ilmnenud, et spirotetramaati sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviisi korral. Seetõttu on asjakohane spirotetramaat heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast toimeaine heakskiitmist anda kuus kuud aega spirotetramaati sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tagasi võtma. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (9)

               Kogemused komisjoni määruse (EMÜ) nr 3600/92 (5) raames hinnatud toimeainete direktiivi 91/414/EMÜ I lisasse kandmisega näitavad, et võib tekkida raskusi küsimuses, kuidas tõlgendada kehtiva kasutusloa omaniku kohustust võimaldada juurdepääs andmetele. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa omanik on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.

               (11)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas esitatud toimeaine spirotetramaat kiidetakse heaks vastavalt kõnealuses lisas sätestatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena spirotetramaati sisaldavate taimekaitsevahendite kehtivaid lube või tühistavad need 31. oktoobriks 2014.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus nimetatud tingimused, ning et loa omanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab spirotetramaati kas ainsa toimeainena või ühena mitmest toimeainest, mis kõik on hiljemalt 30. aprilliks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ning võttes arvesse käesoleva määruse I lisa erisätteid käsitlevat veergu. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               vajaduse korral muudavad ainsa toimeainena spirotetramaati sisaldava toote luba või tühistavad selle hiljemalt 31. oktoobriks 2015 või

               b)

               kui toode sisaldab spirotetramaati ühena mitmest toimeainest, muudavad vajaduse korral luba või tühistavad selle hiljemalt 31. oktoobriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (3)  Komisjoni otsus 2007/560/EÜ, 2. august 2007, millega tunnistatakse põhimõtteliselt täielikuks üksikasjaliku läbivaatuse jaoks esitatud toimikud, pidades silmas kloorantraniliprooli, heptamaloksüloglükaani, spirotetramaadi ja Helicoverpa armigera nukleopolühedroviiruse võimalikku kandmist nõukogu direktiivi 91/414/EMÜ I lisasse (ELT L 213, 15.8.2007, lk 29).

      (4)  EFSA Journal (2013); 11(6): 3243. Kättesaadav internetis: www.efsa.europa.eu.

      (5)  Komisjoni määrus (EMÜ) nr 3600/92, 11. detsember 1992, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Spirotetramaat
                  CASi nr: 203313-25-1
                  CIPACi nr: 795

                     cis-4-(etoksükarbonüüloksü)-8-metoksü-3-(2,5-ksülüül)-1-asaspiro[4,5]dets-3-een-2-oon

                  ≥ 970 g/kg

                  1. mai 2014

                  30. aprill 2024

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 3. oktoobril 2013 alalises toiduahela ja loomatervishoiu komitees spirotetramaadi kohta koostatud läbivaatamisaruande järeldusi, eelkõige aruande I ja II liidet.
                  Üldhindamisel peavad liikmesriigid pöörama erilist tähelepanu putuktoidulistele lindudele põhjustatavale ohule.
                  Vajaduse korral sisaldavad kasutustingimused riskivähendamismeetmeid.
                  Taotleja esitab seoses selle toimeaine võimaliku kahjustava mõjuga lindude ja kalade sisesekretsioonisüsteemile kinnitavat teavet komisjonile, liikmesriikidele ja toiduohutusametile hiljemalt kahe aasta jooksul pärast seda, kui on vastu võetud OECD juhised sisesekretsioonisüsteemi kahjustumist uurivate katsete kohta või, alternatiivselt, ühenduses heakskiidetud katsejuhised.

         (1)  Täiendavad andmed toimeaine tunnusandmete ja kirjelduse kohta on esitatud läbivaatusaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „60

                     Spirotetramaat
                     CASi nr: 203313-25-1
                     CIPACi nr: 795

                        cis-4-(etoksükarbonüüloksü)-8-metoksü-3-(2,5-ksülüül)-1-asaspiro[4,5]dets-3-een-2-oon

                     ≥ 970 g/kg

                     1. mai 2014

                     30. aprill 2024. a.

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 3. oktoobril 2013 alalises toiduahela ja loomatervishoiu komitees spirotetramaadi kohta koostatud läbivaatamisaruande järeldusi, eelkõige aruande I ja II liidet.
                     Üldhindamisel peavad liikmesriigid pöörama erilist tähelepanu putuktoidulistele lindudele põhjustatavale ohule.
                     Vajaduse korral sisaldavad kasutustingimused riskivähendamismeetmeid.
                     Taotleja esitab seoses selle toimeaine võimaliku kahjustava mõjuga lindude ja kalade sisesekretsioonisüsteemile kinnitavat teavet komisjonile, liikmesriikidele ja toiduohutusametile hiljemalt kahe aasta jooksul pärast seda, kui on vastu võetud OECD juhised sisesekretsioonisüsteemi kahjustumist uurivate katsete kohta või, alternatiivselt, ühenduses heakskiidetud katsejuhised.”

         (1)  Täiendavad andmed toimeaine tunnusandmete ja kirjelduse kohta on esitatud läbivaatusaruandes.


title: Komisjoni rakendusmäärus (EL) nr 1334/2014, 16. detsember 2014 , millega kiidetakse heaks toimeaine γ-tsühalotriin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta, muudetakse komisjoni rakendusmääruse (EL) nr 540/2011 lisa ning lubatakse liikmesriikidel pikendada seda toimeainet hõlmavaid ajutisi lube  EMPs kohaldatav tekst

text:
               17.12.2014

               ET

               Euroopa Liidu Teataja

               L 360/1

         KOMISJONI RAKENDUSMÄÄRUS (EL) nr 1334/2014,
   16. detsember 2014,
   millega kiidetakse heaks toimeaine γ-tsühalotriin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta, muudetakse komisjoni rakendusmääruse (EL) nr 540/2011 lisa ning lubatakse liikmesriikidel pikendada seda toimeainet hõlmavaid ajutisi lube
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. γ-tsühalotriini puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2004/686/EÜ (3).

               (2)

               Vastavalt direktiivi 91/414/EMÜ artikli 6 lõikele 2 sai Ühendkuningriik 4. novembril 2003 äriühingult Cheminova A/S taotluse toimeaine γ-tsühalotriini kandmiseks direktiivi 91/414/EMÜ I lisasse. Otsusega 2004/686/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andme- ja teabenõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik Ühendkuningriik esitas esialgse hindamisaruande 25. jaanuaril 2008. Komisjoni määruse (EL) nr 188/2011 (4) artikli 11 lõike 6 kohaselt nõuti taotlejalt täiendavat teavet. Ühendkuningriigi hinnang täiendavatele andmetele esitati esialgse hindamisaruande lisadena 13. septembril 2012.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „amet”). Amet esitas komisjonile oma järeldused toimeaine γ-tsühalotriini pestitsiidina kasutamise riskihindamise kohta (5)4. veebruaril 2014. Liikmesriigid ja komisjon vaatasid esialgse hindamisaruande ja ameti järeldused läbi alalises taime-, looma-, toidu- ja söödakomitees ning 10. oktoobril 2014 vormistati komisjoni lõplik läbivaatamisaruanne γ-tsühalotriini kohta.

               (5)

               Mitmest senisest uuringust on ilmnenud, et γ-tsühalotriini sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane γ-tsühalotriin heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast toimeaine heakskiitmist anda kuus kuud γ-tsühalotriini sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusviisi käsitleva, direktiivi 91/414/EMÜ III lisa kohase täieliku toimiku esitamiseks ja hindamiseks kooskõlas ühtsete põhimõtetega.

               (9)

               Kogemused komisjoni määruse (EMÜ) nr 3600/92 (6) raames hinnatud toimeainete kandmisega direktiivi 91/414/EMÜ I lisasse näitavad, et võib tekkida raskusi kehtiva loa hoidja kohustuste tõlgendamisel seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, kas loa hoidja on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loahoidjatele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või toimeainete heakskiitmist käsitlevate määrustega.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (7) lisa vastavalt muuta.

               (11)

               Samuti on asjakohane lubada liikmesriikidel pikendada γ-tsühalotriini sisaldavate taimekaitsevahendite ajutisi lube, et anda neile aega kõnealuste ajutiste lubadega seotud kohustuste täitmiseks vastavalt käesolevale määrusele.

               (12)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine γ-tsühalotriin kiidetakse heaks vastavalt kõnealuses lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena γ-tsühalotriini sisaldavate taimekaitsevahendite kehtivaid lube või tühistavad need 30. septembriks 2015.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus esitatud tingimused, ning et loa hoidjal on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab γ-tsühalotriini kas ainsa toimeainena või ühena mitmest toimeainest, mis kõik on hiljemalt 31. märtsiks 2015 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veergu. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               kui toode sisaldab γ-tsühalotriini ainsa toimeainena, muudavad liikmesriigid vajaduse korral luba või tühistavad selle hiljemalt 30. septembriks 2016, või

               b)

               kui toode sisaldab γ-tsühalotriini ühena mitmest toimeainest, muudavad vajaduse korral luba või tühistavad selle hiljemalt 30. septembriks 2016 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Kehtivate ajutiste lubade pikendamine
   Liikmesriigid võivad pikendada γ-tsühalotriini sisaldavate taimekaitsevahendite ajutisi lube kuni 30. septembrini 2016.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2015.
   Artiklit 4 kohaldatakse siiski alates käesoleva määruse jõustumise kuupäevast.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2014

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (3)  Komisjoni otsus 2004/686/EÜ, 29. september 2004, millega tunnistatakse põhimõtteliselt täielikuks üksikasjaliku läbivaatuse jaoks esitatud toimikud, pidades silmas prokinasiidi, IKI-220 (flonikamiidi) ja gamma-tsühalotriini lisamist nõukogu direktiivi 91/414/EMÜ I lisasse (ELT L 313, 12.10.2004, lk 21).

      (4)  Komisjoni määrus (EL) nr 188/2011, 25. veebruar 2011, millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, 26.2.2011, lk 51).

      (5)  Euroopa Toiduohutusamet, 2014. Conclusion on the peer review of the pesticide risk assessment of the active substance gamma-cyhalothrin („Järeldused toimeaine γ-tsühalotriini pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2014; 12(2): 3560, 93 lk doi:10.2903/j.efsa.2014.3560.

      (6)  Komisjoni määrus (EMÜ) nr 3600/92, 11. detsember 1992, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).

      (7)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  γ-tsühalotriin
                  CASi nr: 76703-62–3
                  CIPACi nr: 768

                  (S)-α-tsüano-3-fenoksübensüül-(1R,3R)-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat või
                  (S)-α-tsüano-3-fenoksübensüül-(1R)-cis-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat

                  ≥ 980 g/kg

                  1. aprill 2015

                  31. märts 2025

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 10. oktoobril 2014 alalises taime-, looma-, toidu- ja söödakomitees γ-tsühalotriini kohta koostatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu:

                              a)

                              käitlejate ja töötajate ohutusele;

                              b)

                              veeorganismidele avalduvale ohule.

                        Vajaduse korral hõlmavad kasutustingimused riskivähendamismeetmete võtmist.
                  Taotleja esitab kinnitava teabe:

                              1)

                              analüüsimeetodite kohta jääkide seireks kehavedelikes, kudedes ja keskkonnamaatriksites;

                              2)

                              metaboliitide CPCA, PBA ja PBA(OH) toksilisuse kohta;

                              3)

                              looduslikele imetajatele avalduva pikaajalise ohu kohta;

                              4)

                              võimaliku kuhjumise kohta maismaa- ja veeorganismide toiduahelates.

                        Taotleja esitab kõnealuse teabe komisjonile, liikmesriikidele ja ametile 31. märtsiks 2017.

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiidu aegumine

                     Erisätted

                     „82

                     γ-tsühalotriin
                     CASi nr: 76703-62–3
                     CIPACi nr: 768

                     (S)-α-tsüano-3-fenoksübensüül-(1R,3R)-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat või
                     (S)-α-tsüano-3-fenoksübensüül-(1R)-cis-3-[(Z)-2-kloro-3,3,3-trifluoropropenüül]-2,2-dimetüültsüklopropaankarboksülaat

                     ≥ 980 g/kg

                     1. aprill 2015

                     31. märts 2025

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 10. oktoobril 2014 alalises taime-, looma-, toidu- ja söödakomitees γ-tsühalotriini kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:

                                 a)

                                 käitlejate ja töötajate ohutusele;

                                 b)

                                 veeorganismidele avalduvale ohule.

                           Vajaduse korral hõlmavad kasutustingimused riskivähendamismeetmete võtmist.
                     Taotleja esitab kinnitava teabe:

                                 1)

                                 analüüsimeetodite kohta jääkide seireks kehavedelikes, kudedes ja keskkonnamaatriksites;

                                 2)

                                 metaboliitide CPCA, PBA ja PBA(OH) toksilisuse kohta;

                                 3)

                                 looduslikele imetajatele avalduva pikaajalise ohu kohta;

                                 4)

                                 võimaliku kuhjumise kohta maismaa- ja veeorganismide toiduahelates.

                           Taotleja esitab kõnealuse teabe komisjonile, liikmesriikidele ja ametile 31. märtsiks 2017.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.